આઝાદી સમયે રોયલ ઇન્ડિયન નેવીમાં બ્રિટિશ શાસનની ઓળખ એવો રોયલ શબ્દ દૂર કરી ઇન્ડિયન નેવી એવું સત્તાવાર નામ રખાયું. 1950માં આ સંખ્યા 11,000ને પાર કરી ચૂકેલી; જે આજની ભારતીય નૌસેનાનું એ ખરું ભારતીય સ્વરૂપ હતું. આમ છતાંય ઉચ્ચ અધિકારી તરીકે તો અંગ્રેજો જ હતા. ભારત જયારે ગણતંત્ર બન્યું ત્યારપછી પણ કેટલાંક અંગ્રેજ અધિકારીઓ ઇન્ડિયન નેવીમાં કાર્યરત રહ્યાં હતાં. ઈન્ડિયન નેવી નામ મળ્યું ત્યારબાદ પહેલા નૌસેના અધ્યક્ષ અંગ્રેજ અધિકારી હોલ હતા. તેમની નિવૃત્તિ બાદ 1958માં ભારતીય અધિકારીને નૌસેનાનું અધ્યક્ષપદ મળ્યું. આ ભારતીય અધિકારી એટલે રામદાસ કટારી. એ જવાબદારી તેમણે 1962 સુધી નિભાવી હતી. એ દરમિયાન ઈન્ડિયન નેવીનું ખરા અર્થમાં ભારતીયકરણ થયું હતું.